hu hu fr hu hu cs hu fr hu hu hbs_lat hu hu hu fr hu hu hu ast hu hu hu hu hu hu hu hu nl hu pl cs hu hu hu fr hu hu hu hu eo pt hu hu hu ceb hu hu uk pl uk de hu hu hu hu hu hu hu hu de hu hu hu hu hbs_lat hu fr hu hu hu hu hu hu hu hu hu hu hu hu uk hu hu hu de nl de hu pt en hu hu hu hu hu hu hu hu hu hu hu hu hu hu hu hu hu
Száraz furmint Dűlős bor Pezsgő
Természetes édesség Késői szüret, szamorodni Aszú Eszencia
Termesztés Termőhelyek Dűlők a borbanÁsványosság Furmint és a hordó Érlelés
A palackokról Riedel furmint pohár Furmint és az ételek Tárolás
Tokaj Somló Budapest Országosan
Furmint kurzusok Videók Infografikák Ajánlott irodalom Nemzetközi furmint-projektek
A furmint palack Eredetvédelem, termékleírások Fontos, új változások
Szakkifejezések, fogalmak, melyekkel borászok elbeszéléseiben, címkéken találkozhatunk a furmint elsődleges otthona, Tokaj kapcsán.
A Á B C Cs D E É F G Gy H I J K L M N Ny O P R S Sz T U Ü V W Z Zs
Tank: must/bor/pezsgő tárolásához, érleléséhez használt edény, mely ma már saválló és nyomásálló fémből készül (koracél) és zárható, így oxigénmentes közeget biztosít (ld. reduktív borok).
Tannin (csersav): polifenol, a bogyóhéj alatti fehérjetasakokban található anyag, mely fogínyt összehúzó érzetet kelt szájban. Származhat közvetlenül a szőlő héjából (a kékszőlőnél jóval nagyobb koncentrációban, de héjon erjesztett fehérboroknál is előfordul), illetve a hordó tölgyfa dongáiból is kerülhet cserzőanyag a borba.
Tejsav: alapvetően csak max. 1 g/l képződik a borban. Szerencsétlen esetben a tejsavas erjedéssel halmozódik fel (például meleg őszi idő esetében). De a biológiai almasavbomlás során baktériumok révén az almasavból is keletkezhet a borban tejsav. - Így a titrálható savtartalom csökken (a pH nő), a bor simább, lágyabb, jellemzően vajasabb jelleget ölt.
Telt bor: magas extrakttartalommal (szárazanyag-tartalommal) rendelkező bor. Ellentéte a vékony bor.
Tercier/harmadlagos aromák: palackos éréssel kialakuló jegyek összessége (palackbuké).
Természetes bor: erjedése jellemzően spontán, hozzáadott élesztő nélkül megy végbe. Mind a szőlőben, mind a pincében kerülik a szintetikus vegyszerek használatát (pl. műtrágya, felszívódó permetszer, gyomirtó szer, enzimek stb.).
Természetes maradékcukor: emberi beavatkozás nélkül a borban visszamaradó cukor (sem édesítés, sem mustjavítás, sem avinálás, sem szárítás, sem egyéb mesterséges mozzanat nem történt, ezek mindegyike tilos egyébként tokaji OEM bornál). A spontán/természetes erjedés során száraz bornak szánt alapanyagnál is nagy eséllyel marad természetes cukor az erjedés után. A tokaji borok élmezőnyébe tartozó (e kiadványban is tárgyalt) borok mindegyike természetes maradékcukorral bír.
Terroir: mindazon egyedi termőhelyi sajátságok összessége, mely a szőlő és rajta keresztül a bor jellegén megmutatkozik. Része a talajösszetétel, a kitettség, a szűkebb és tágabb környezeti hatások (pl. folyó, tó), továbbá része a jellemző klíma, a többi élő szervezet, és végső soron része az évszázadok hagyományai mentén maga az alkotó ember is, mely ugyanúgy befolyásolja a folyamatok végkimenetelét.
Tirázslikőr: zömmel kétszer finomított cukorból és savakból álló speciális oldat, mely a pezsgőalapbor másoderjesztéséhez kerül előkészítésre. Pontos összetétele, hatásmechanizmusa pezsgőházanként más és más lehet.
Titrálható savtartalom: lúggal történő elnyeletéssel kimutatható, szabad és kötött, azaz tényleges savtartalom a borokban (g/l). Adott sav egyenértékére számítják ezt át, mely országonként más és más lehet (borkősav/almasav/kénsav). Száraz borokban 4-9 g/l közötti érték az általános, de aszúkban 10-15 g/l is előfordulhat.
Tokaji palackok: a vízfehér, félliteres tokaji palackba csakis az engedélyezett borkülönlegességek tölthetők (aszú, szamorodnik, fordítás, eszencia). Egyre terjednek a 0,375 l-es méret különféle formái: elit bordói, megnyúlt keskeny palackok vízfehér és sötét formában is. Az egyértelműbb piaci megjelenés végett hatásos megoldás az új tokaji palack, mely a hagyományos tokaji palack sötétített, arányos mása, pecsét helyett TOKAJ felirattal. Minden megszokott űrméretben is elérhető (emellett száraz boroknál sokféle palackformát találunk a közismert bordói, megnyúlt rajnai és a hasasabb burgundi formák közül).
Töltögetőbor: fahordós érlelés esetében fellépő párolgási veszteség visszapótlására használt azonos évjáratú és hasonló karakterű bor.
Töppedés/túlérés: a teljesen érett bogyóba történő cukortartalom beáramlásának végeztével indul (elfásodott kocsány és bogyónyél vagy fagy miatti lombvesztés hatására). A vízpárolgás révén növekszik a cukorkoncentráció, mely az aranysárga, ráncosodó, elroncsolódott bogyóhéjon bejutó Botrytis gomba hatására tovább gyorsul a nemesrothadással. Így tehát terméscsökkenéssel nyert alapanyagból sajátos ízvilágú, késői szüretelésű, természetes édes bor készülhet.
Törköly: a szőlő feldolgozása, préselése után visszamaradt végtermék. Kíméletes préselés esetén törkölypálinka-alapanyagnak is megfelelő beltartalommal bír. A visszamaradt törköllyel a borászatnak el kell számolnia a központi hatóság felé.
Tükrös bor: a lehető legtisztább, áteső fény ellenében makulátlanul csillogó bor.
Tüzes bor: magas alkoholtartalmú bor. Nem feltétlenül pozitív jelző, csak akkor, ha az alkohol melegítő érzete nem uralkodik el a többi, ízt alkotó elem közt.